אקלקטיקה אהובתי » פוליטיקה
המטרה: מטרה
עם תחילת עונת הבחירות הנוכחית, קישר אודי בקר לאתר רשם המפלגות, שם רשומות, כך מסתבר, לא פחות מ-97 מפלגות(!). לא כולן רצות לכנסת, כמובן. חלקן, אני חושב, מוקפאות או לא פעילות, וחלקן רצות תחת רשימות משולבות (למשל מפלגות מפ”ם ורצ עדיין קיימות כמפלגות נפרדות, למרות שמאז 1992 הן רצות במשותף כרשימת מרצ), אבל עדיין יש הרבה יותר מפלגות קטנות וקקיוניות משחשבתי.
משהו מעניין במסמכי הרשם הוא שמפלגה אמורה, עם רישומה, לציין גם את מטרותיה. אין תבנית קבועה, וכנראה שגם אין חובה לציין מטרות, אבל מעניין בכל זאת להסתכל על מה שהמפלגות מגדירות כמטרותיהן, אפילו אם רק כדי לנענע את הראש בעצב או שעשוע.
יצא לי לעבור קצת על המפלגות , והנה כצה מהמטרות המעניינות או משעשעות כאלה. צריך לזכור שבסופו של דבר אי אפשר לגזור הרבה מהטקסטים האלה, שבמקרים רבים הם טקסטים שיווקיים גנריים, אחידים וחסרי משמעות שנשלחו ונשכחו עם רישום המפלגה. אבל עדיין, הם שעשעו אותי.
1.חופש הביטוי, המידע, הפרט, התנועה, ההפלגה וההעתקה
2.צדק חברתי, רפואי, חינוכי ומקוון
3.פיתוח וקידום המגזר הפיראטי​
עם #2 אין לי בעיה (גם אם ההכנסה של “מקוון” נראה לי קצת עילג), אבל #1 ו-#3 קצת מוזרים, אפילו בשביל מפלגת פרינג’. ראשית, כי לא ברור לי מה המשמעות של “הפלגה” בסעיף הראשון (זה לקחת את המטאפורה הפיראטית קצת רחוק), ובשלישי, השימוש ב-“מגזר” כאן הוא… איך נאמר…קצת אידיוטי.
המפלגה הזו קמה בבחירות הקודמות כחלק ממסעו של אלדד יניב כחלק מהשחיתות השלטונית. להלן מטרותיה:
1.ישראל עם סגולה. העם היהודי כולו, לעדותיו, לדעותיו, למקומות מושבו ולדורותיו, עם אחד הוא.
בואו נעבור שניה על המשמעות של המילה “מטרות”, אוקיי?
1.לשפר את המצב הכלכלי
2.לשפר את המצב החברתי
3לשפר את המצב הביטחוני
4.לצמצם את תאונות הדרכים
4.המפלגה תתעקש על שילוב משכילים ערביים במוסדות המדינה השונים
זה סעיף מעניין לאור העובדה שזו מפלגה ערבית. השימוש במונח “משכילים” מעניין ולא לגמרי מובן לי.
3.תקבע מדיניות של ביטול העוני […]
אה, אם זו מדיניות אז בסדר.
אנחנו אחריכם!
6.ייצוג של יוצאי רומניה במפה הפוליטית של מדינת ישראל.
7.החזרת רכוש יהודי רומניה והכרה ביהדות ובפעילות הציונות הרומנית.
8.תשלום בארץ של קיצבאות מרומניה, העברת שידורי טלויזיה מרומניה לארץ.
ספציפי קצת, לא? אני הייתי מוותר על השם המתחמק ופשוט קורא להם “המפלגה הרומנית”. זה ראוי.
טוב, זה קצת קל מדי, לא?
3.לכונן בישראל ממשלה יעילה ומושלמת כמו ממשלת הטבע אשר תפעל בתיאום מלא עם חוק הטבע וע”י כך תביא לכל פרט, לכל מגזר ולכל מדינה חוסן בלתי מנוצח, שלום מתמיד, הרמוניה, שגשוג, הצלחה, בריאות מושלמת והתגשמות בכל תחומי החיים.
בהמשך יש גם מטרה להביא לעשיה החברתית את טכנולוגיית השדה המאוחד הכוללת בין היתר “הקמת קבוצה של 7000 מומחים שיתרגלו את טכניקת המדיטציה הטרנסנדנטלית ואת טכניקות הסידהים והתעופה היוגית”. כלומר, אין לי בעיה עם מדיטציה, אני פשוט חושב שהם לא לגמרי סגורים על מה זה “טכנולוגיה”.
רגע, אז בין רוסים לאתיופים זה לא? רק מזרחים מול “יתר גוני העם”-כלומר-אשכנזים? ומצד שני,
אני די בטוח שהסטטוס קוו כולל את הקרע המדובר.
ולסיום, מפלגת השלטון, הליכוד
רמה סבירה. לא צריך יותר.